Den 55-årige mand, der mandag blev anholdt for drabet på en 59-årig mand, bliver tirsdag fremstillet i grundlovsforhør ved Retten i Aalborg. Manden er sigtet for drab og subsidiært for vold med døden til følge. Den 55-årige sigtede i sagen bor i den lejlighed, hvor drabet fandt sted. Det bekræfter anklager Torben Kaufmann. Han beskriver miljøet som et drukmiljø. Mandag blev en 59-årig mand fundet død i en lejlighed på Kastetvej i Aalborg. Han var blevet dræbt ved stump vold. Nogle timer senere blev den 55-årige mand anholdt. Politiet formoder, at der kun var de to til stede i lejligheden, da drabet fandt sted, men for en sikkerheds skyld anmodes der om referatforbud under grundlovsforhøret. Grundlovsforhøret finder sted klokken 14.

Referat:
Den 55-årige mand, der mandag blev anholdt for drabet på en 59-årig mand i Aalborg, fremstilles i grundlovsforhør klokken 14. [b]Opdateret kl. 11.30. 
[/b]